S-988/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 22. nóvember 2010 á hendur J-kk-þgf G-kk-þgf P-kk-þgf, kt. […], fyrir eftirfarandi brot:

I.

Fíkniefnalagabrot, með því að hafa mánudaginn 15. febrúar 2010 í leiguíbúð sinni að Njarðvíkurbraut 56 í Reykjanesbæ, haft í vörslum sínum í sölu og dreifingarskyni 46 kannabisplöntur og hafa um skeið fram til þess dags ræktað greindar plöntur.

Þetta er talið varða við 2. gr., sbr. 4. gr., sbr. 4. gr. a, sbr. 5. og 6. gr., laga um ávana- og fíkniefna nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001, og reglugerð um ávana- og fíkniefni og önnur eftirlitsskyld efni nr. 233/2001, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II.

Umferðarlagabrot, með því að hafa, laugardaginn 27. mars 2010, ekið bifreiðinni SG539 án þess að hafa ökuskírteini meðferðis og undir áhrifum ávana- og fíkniefna (tetrahýdrókannabínól í blóði 16,8 ng/ml), á Reykjanesbraut skammt norðan við Hafnarveg, Reykjanesbæ.

Þetta er talið varða við 1. mgr. 48. gr. og 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Einnig er þess krafist að ákærði verði dæmdur til að sæta upptöku á 46 kannabisplöntum sem lögreglan lagði hald á, skv. I. ákærulið, með heimild í 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1985. Samkvæmt sakavottorði ákærða hlaut hann þrjá skilorðsbundna dóma á árunum 2002 til 2003 fyrir hegningarlagabrot. Á árinu 2004 var hann tvisvar dæmdur til að greiða sekt fyrir fíkniefnalagabrot. Með dómi 7. september 2005 var hann dæmdur í átta mánaða fangelsi, skilorðsbundið í þrjú ár, fyrir þjófnað. Dómur frá árinu 2003 var dæmdur með. Hinn 19. maí 2008 gekkst ákærði með lögreglustjórasátt undir að greiða sekt fyrir fíkniefnalagabrot. Með dómi 4. september 2008 var hann dæmdur til að greiða 140.000 króna sekt fyrir brot gegn 1., sbr. 2. mgr., 45. gr. a umferðarlaga. Jafnframt var hann sviptur ökurétti í 12 mánuði. Með viðurlagaákvörðun 17. desember 2008 gekkst ákærði undir að greiða 130.000 króna sekt fyrir brot gegn 1., sbr. 3. mgr., 37. gr., 1. mgr. 47. gr. a og 1. mgr. 48. gr. umferðalaga, með því að hafa ekki ökuskírteini meðferðis. Þá var honum með viðurlagaákvörðun 12. maí 2010 gert að greiða 370.000 króna sekt fyrir brot gegn 1. og 2. mgr. 45. gr. a og 2. mgr. 31. gr. umferðarlaga. Einnig var hann sviptur ökurétti í þrjú ár. Refsing ákærða nú þykir hæfilega ákveðin, með hliðsjón af 77. gr. almennra hegningarlaga nr. 19/1940, fangelsi í tvo mánuði, sem bundin verður skilorði eins og nánar greinir í dómsorði. Jafnframt skal ákærði sviptur ökurétti í tvö ár frá 12. maí 2013 að telja.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 46 kannabisplöntur sem lögregla lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirliti um sakarkostnað er um að ræða matsgerð Rannsóknarstofu Háskóla Íslands í lyfja- og eiturefnafræði, 77.468 krónur, og blóðtökuvottorð, 23.000 krónur. Þóknun verjanda þykir hæfilega ákveðin 138.050 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf G-kk-nf P-kk-nf, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 46 kannabisplöntum.

Ákærði er sviptur ökurétti í tvö ár frá 12. maí 2013 að telja.

Ákærði greiði 238.518 krónur í sakarkostnað, þar með talda 138.050 króna þóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns.

S-kvk-nf B-kvk-nf